
ఢాకా : మయన్మార్ నుంచి వలస వచ్చిన రొహింగ్యా పురుషులకు పుంస్తత్వాన్ని తొలగించేందుకు బంగ్లాదేశ్ ప్రయత్నిస్తోంది. స్వచ్ఛంద సంతాన రాహిత్య క్రియ (స్టెరిలైజేషన్)ను ప్రవేశపెట్టాలని యోచిస్తోంది. కుటుంబ నియంత్రణ ప్రయత్నాలు విఫలం కావడంతో ఈ విధానం గురించి ఆలోచిస్తోంది.మయన్మార్లోని రఖైన్ నుంచి ఆగస్టులో దాదాపు 5 లక్షల మంది రొహింగ్యాలు బంగ్లాదేశ్ వలస వెళ్ళారు. దీంతో బంగ్లాదేశ్ వనరులపై తీవ్ర ప్రభావం పడుతోంది. ప్రస్తుతం కాక్స్ బజార్లోని శిబిరాల్లో ఉంటున్న రొహింగ్యాలు ఆహారం, పారిశుద్ధ్యం, ఆరోగ్య సదుపాయాలు సక్రమంగా పొందలేకపోతున్నారు. వీరికి కుటుంబ నియంత్రణపై అవగాహన లేకపోవడంతో భవిష్యత్తులో తమ దేశంపై మరింత భారం పడే అవకాశం ఉందని అధికారులు భయపడుతున్నారు. చాలా మంది పురుషులకు ఒకరి కంటే ఎక్కువ మంది భార్యలు ఉన్నారని, ఒక్కో కుటుంబంలో 19 మంది వరకు పిల్లలు ఉంటున్నారని గుర్తించారు. వీరికి కండోమ్లను ఇచ్చినప్పటికీ, వాటిని వినియోగించేందుకు వారు అంగీకరించడం లేదని ఆందోళన వ్యక్తం చేస్తున్నారు. కాక్స్ బజార్ కుటుంబ నియంత్రణ అధికారి ఒకరు మాట్లాడుతూ రొహింగ్యా పురుషులకు వాసెక్టమీ, మహిళలకు ట్యూబెక్టమీ చేయడానికి పథకాన్ని ఆమోదించాలని ప్రభుత్వాన్ని కోరినట్లు తెలిపారు. ఇదిలావుండగా చాలామంది రొహింగ్యాలు పెద్ద కుటుంబాలపైనే నమ్మకం పెంచుకున్నారని చెప్పారు. కుటుంబ సభ్యుల సంఖ్య ఎక్కువగా ఉంటే శిబిరాల్లో ఉండేందుకు అవకాశం ఉంటుందని వీరు భావిస్తున్నారన్నారు. మరికొందరు రొహింగ్యాలు గర్భనిరోధం ఇస్లాం సిద్ధాంతాలకు వ్యతిరేకమని చెప్తున్నారన్నారు.బంగ్లాదేశ్ చాలా కాలం నుంచి స్టెరిలైజేషన్ ప్రోగ్రామ్ను విజయవంతంగా నిర్వహిస్తోంది. ఈ ప్రక్రియ చేయించుకున్నవారికి 2,300 టాకాలు, సంప్రదాయబద్ధమైన లుంగీ ఇస్తోంది. కాక్స్ బజార్లో నెలకు సుమారు 250 మంది ఈ ప్రక్రియ చేయించుకుంటున్నారు. బంగ్లాదేశీయులు కానివారికి ఈ ప్రక్రియను నిర్వహించాలంటే వైద్య శాఖ మంత్రి నేతృత్వంలోని కమిటీ తుది ఆమోదం తెలుపవలసి ఉంటుంది.

dhaka : mayanmar nunchi valasa vachina rohingya purushulaku pumstatvaanni tolaginchenduku bangladesh prayatnistondi. swachchanda santaana rahitya criya (sterilisation)nu pravesapettaalani yochistondi. kutumba niyantrana prayatnaalu viphalam kaavadamtho ee vidhaanam gurinchi aalochistondi.mayanmaarloni rakhain nunchi aagastulo daadaapu 5 lakshala mandi rohingyaalu bangladesh valasa vellaaru. deentho bangladesh vanarulapai teevra prabhaavam padutondi. prastutam cocks bajaarloni sibiraallo untunna rohingyaalu aahaaram, paarisuddhyam, aarogya sadupaayaalu sakramamgaa pondalekapotunnaru. veeriki kutumba niyantranapai avagaahana lekapovadamto bhavishyattulo tama desampai marinta bharam pade avakaasam undani adhikaarulu bhayapadutunnaru. chala mandi purushulaku okari kante ekkuva mandi bhaaryalu unnaarani, okko kutumbamlo 19 mandi varaku pillalu untunnaarani gurtinchaaru. veeriki kandomlanu ichinappatiki, vaatini viniyoginchenduku vaaru angeekarinchadam ledani aandolana vyaktam chestunnaru. cocks bajar kutumba niyantrana adhikari okaru maatlaadutuu rohingya purushulaku vasectamy, mahilalaku tubectomy cheyadaaniki pathakaanni aamodinchaalani prabhutvaanni korinatlu telipaaru. idilaavundagaa chaalaamandi rohingyaalu pedda kutumbaalapaine nammakam penchukunnaarani cheppaaru. kutumba sabhyula sankhya ekkuvagaa unte sibiraallo undenduku avakaasam untundani veeru bhaavistunnaarannaaru. marikondaru rohingyaalu garbhanirodham islam siddhaantaalaku vyatirekamani cheptunnaarannaaru.bangladesh chala kaalam nunchi sterilisation prograamnu vijayavantamgaa nirvahistondi. ee prakriya cheyinchukunnavaariki 2,300 taakaalu, sampradaayabaddhamaina lungee istondi. cocks bajaarlo nelaku sumaru 250 mandi ee prakriya cheyinchukuntunnaru. bangladeseeyulu kaanivaariki ee prakriyanu nirvahinchaalante vaidya saakha mantri netrutvamloni commity tudi aamodam telupavalasi untundi.